**BIROUL NAŢIONAL DE STATISTICĂ AL REPUBLICII MOLDOVA**

Aprobate prin Ordinul Biroului Național de Statistică

nr. 96 din 16.11.20231 noiembrie 2019

**Indicații metodologice**

**privind completarea chestionarului statistic**

**Ancheta Structurală Anuală** **(ASA)**

**Dispoziții generale**

**Sfera de cuprindere:** În ASA au fost cuprinse întreprinderile active din industrie, energie electrică și termică, gaze și apă, construcții, comerț, servicii de piață.

**Indicatorii valorici** se înscriu cu zecimale (cu o cifră după virgulă).

Compartimentul **„Date de identificare”** se completează cu informații referitoare la identificarea entității**.**Ancheta structurală anuală în întreprinderi este destinată pentru cercetarea statistică a sistemului comercial şi de producție al agenților economici din economia naţională.

**În rd. 150 „Cifra de afaceri (venitul din vânzări), fără TVA şi accize”** se indică suma veniturilor obținute din vânzarea produselor, mărfurilor, prestarea serviciilor şi executarea lucrărilor, provenite atât din activitatea principală, cât şi din activităţile secundare, exercitate de întreprindere în perioada de referinţă. Acest indicator constituie suma rulajului creditor al contului *611 “Venituri din vânzări”.*

**În rd. 100 „Venituri din vânzarea produselor”** se indică veniturile din vânzarea produselor;

**În rd. 110 „Venituri din vânzarea mărfurilor”** se indică veniturile din vânzarea mărfurilor;

**În rd. 111** **„cu amănuntul”** se indică venitul din vânzarea mărfurilorcu amănuntul.Vânzarea cu amănuntulconstituievânzarea mărfurilor către consumatorii finali (populaţie).

**În rd. 112** **„cu ridicata” ”** se indică venitul din vânzarea mărfurilor cu ridicata. Vânzarea cu ridicata constituie activitate desfăşurată de comercianţii care cumpără produse în scopul revânzării acestora către alţi comercianţi sau utilizatori profesionali (producători agricoli, industriaşi, prestatori de servicii, meşteşugari);

**În rd. 120 „Venituri din prestarea serviciilor,** **executarea lucrărilor, alte venituri din vânzări”** se indică veniturile din prestarea serviciilor, executarea lucrărilor, alte venituri din vânzări.

**În rd. 130 „Venituri din contracte de construcţie”** se indică veniturile provenite din executarea lucrărilor de construcţie beneficiarilor.

**În rd. 140 „Venituri din contracte de leasing operaţional şi financiar (arendă, locaţiune)”** se indică veniturile din contracte de leasing operaţional şi financiar (arendă, locaţiune)**În rd. 151 „Venituri din vânzarea clădirilor de locuit noi populaţiei”** se indică veniturile din vânzarea apartamentelor (caselor particulare) noi populaţiei.

**În rd. 160 „Alte venituri din activitatea operaţională”** se indică alte venituri operaţionale (rulajul creditor al contului*612 „Alte venituri operaţionale”).*

**În rd 170 „Costurile ulterioare capitalizate”** se indică costurile efectuate de întreprindere legate de producerea și/sau construirea activelor imobilizate noi care se includ în componența activelor pe termen lung ale întreprinderii. Aici se includ și cele efectuate în procesul de reparaţie sau dezvoltare a imobilizărilor cu scopul îmbunătățirii caracteristicilor inițiale ale acestora și respectiv, majorării beneficiilor economice așteptate din utilizarea obiectului (capitalizate).

**În rd. 180 „Subvenţii”** se indicăsumele primite cu titlu nerambursabil din Bugetul Public National (BPN) în legătură cu producerea, vânzarea de bunuri, servicii sau de utilizare a factorilor de producţie pentru promovarea unei politici social – economice.

**În rd. 210 „Costuri şi cheltuieli operaţionale” – total**se indică costurile directe, indirecte şi auxiliare de producţie, precum şi cheltuielile operaţionale în total pe întreprindere.

**În rd. 220** **„Costuri şi cheltuieli materiale - total”** se indică costul materialelor cumpărate şi/sau costul efectiv al materialelor fabricate la întreprindere care au fost consumate pentru necesitățile operaționale ale întreprinderii (în producție, pentru comercializarea produselor/mărfu­rilor, prestarea serviciilor, executarea lucrărilor, pentru necesitățile generale şi administrative ale întreprinderii şi subdiviziunilor structurale ale acesteia). În componenţa consumurilor şi cheltuielilor materiale se includ: materii prime, materiale, semifabricate cumpărate, articole de completare, piese de schimb, materiale de construcţii pentru reparaţie, ambalaje şi materiale pentru ambalat, combustibil de toate tipurile, energia de toate tipurile, apă, obiecte de mică valoare şi scurtă durată, etc.

**Notă**: Consumurile privind *obiectele de mică valoare şi scurtă durată* se indică la valoarea de intrare a obiectelor de mică valoare şi scurtă durată date în exploatare, diminuată cu valoarea probabilă rămasă a acestora.

**În rd. 240 „Costuri şi cheltuieli aferente serviciilor prestate de terţi – total”** se indică costul total al serviciilor prestate de terţi (persoane juridice şi/sau persoane fizice) pentru întreprindere. Aici se includ: costul serviciilor de trans­port; de comunicaţii; de reparaţie a mijloacelor fixe; de prelucrare a materiei prime; bancare; de audit; notariale şi juridice; de pompieri şi pază; de reclamă; pentru pregătirea şi perfecţionarea cadrelor; cana­li­za­re, evacuarea gunoiului, liftul, deservirea tehnicii de calcul şi alte servicii prestate de terţi.

**În rd. 260 „Amortizarea şi deprecierea activelor imobilizate”** se indică suma totală a uzurii mijloacelor fixe, amortizării activelor nemateriale, epuizării resurselor naturale utilizate în activitatea operaţională a întreprinderii în contrapartidă cu conturile de consumuri şi cheltuieli operaţionale ale întreprinderii.

**În** **rd. 270 „Remunerarea muncii”** se indică consumurile şi cheltuielile privind retribuirea muncii calculată personalului în total pe întreprindere în contrapartidă cu conturile de consumuri şi cheltuieli operaţionale ale întreprinderii.

**În rd. 280 „Contribuții de asigurări sociale de stat obligatorii”** se indică consumurile şi cheltuielile privind contribuţiile asigurărilor sociale de stat obligatorii.

**În** **rd. 290 „Alte costuri şi cheltuieli operaţionale - total”** se indică mărimea altor costuri directe, indirecte şi auxiliare de producţie precum şi cheltuielile operaţionale, care n-au fost înregistrate în rândurile de mai sus. Acest indicator se determină în baza datelor analitice reflectate în debitul conturilor aferente costurilor directe, indirecte şi auxiliare de producţie precum şi cheltuielilor operaţionale şi cuprind: cheltuieli privind locaţiunea (arenda); cheltuielile de deplasare; cheltuielile de reprezentare; cheltuielile privind asigurarea obligatorie a personalului şi patrimoniului; cheltuielile privind dobânzile aferente creditelor bancare şi împrumuturilor; amenzile, penalităţile, despăgubirile; impozitele şi taxele incluse în cheltuieli; alte consumuri şi cheltuieli operaţionale.

**Capitolul 4 „Repartizarea veniturilor din vânzări, numărului mediu de salariaţi pe tipuri de activităţi”** se completează în conformitate cu Clasificatorul Activităților din Economia Moldovei (CAEM). Repartizarea pe clase CAEM se face după tipul activităţilor desfășurate de unitate, indicându-se cifra de afaceri (venituri din vânzări) şi numărul mediu de salariaţi. Personalul din conducerea administrativă a unității se atribuie la tipul de activitate principală. În cazul în care unitatea are activităţi şi nu are venituri, dar a căror producţie este destinată vânzării, în col. C se vor înscrie denumirea genurilor de activitate fără a se completa col. 1. Pentru aceste activităţi se va completa obligatoriu numai col. 2.

**În cap. 5 „Unitățile locale şi principalii indicatori ai acestora”** se reflectă informaţia privind cifra de afaceri (venituri din vânzări), numărul mediu de salariați, remunerarea muncii repartizate pe sediul central al întreprinderii şi pe unitățile locale.